Beni Suejf (muhafaza)
<s>Muhafaza Beni Suejf ( / Muḥāfāzah Banī Suwayf) je jedna od 27 muhafaza na koje je Egipat administrativno podjeljen.</s>

<s>Geografske karakteristike</s>

<s>Muhafaza Beni Suejf se nalazi na sjeveru Gornjeg Egipta, prostire se na površini od 10,954 km², u kojoj živi 3,249,351 stanovnika</s>

<s>Teritorij Muhafaze Beni Suejf prostire se duž rijeke Nil, sa produžetkom prema Libijskoj pustnji na jugu.</s><s>Sa zapada i sjevera graniči sa Muhafazom Fajum, na jugu sa Muhafazom Minja i sa istoka Muhafazom Crveno more.</s>

<s>Pojas koji je naseljen i obrađen svodi se uglavnom na dolinu rijeke Nil, koji je dug nekih 80 km od sjevera prema jugu, a u svom najširem dijelu kod grada Beni Suejfa ima 24 km.</s><s>Kako je rijeka tokom historije erodirala istočnu obalu, danas je ona svedena na usku šljunkovitu ravnicu koja naglo završava ispod litica
Istočne pustinje.</s>

<s>Dobar dio zapadnog dijela muhafaze navodnjava se kanalom Bar Jusuf, koji teče do Muhafaze Fajum i Jezero Karun.</s>

<s>Administrativna podjela</s>

<s>Muhafaza je administrativno podjeljena na 9 okruga; El Fašn, Vasta, Beni Sujef (urbani), Beni Sujef, Biba, Ihnasija, Novi Beni Sujef (urbani), Naser i Samsata.</s>

<s>Trgovački i administrativni centar muhafaze je grad - Beni Suejf, udaljen 110 km južno od Kaira.</s>

<s>Historija</s>

<s>Muhafaza Beni Suejf je 1964. bila inicijator nacionalne kampanje zadrugarstva, objedinjavanja raspršenih malih farmi u velike jedinice.</s>

<s>Privreda  i transport
Od poljoprivrednih kultura uzgajaju se; žitarice, pamuk, grah i šećerna trska, a razvijeno je i peradarstvo.</s>

<s>U Istočnoj pustinji ima kamenoloma alabastera, a po Libijskoj pustinji nalazišta željezne rude.</s>

<s>Preko muhafaze prolazi magistralna željeznička pruga Kairo-Asuan, koja od grada Beni Suejf ima krak prema gradu Fajumu</s>

<s>Znamenitosti</s>

<s>Od historijskih znamenitosti Muhafaza Beni Suejf ima piramidu faraona Hunia iz Treće dinastije u Meidumu i arheološki lokalitet Heraklopolis Magna (Μεγάλη Ἡρακλέους πόλις) na zapadnoj periferiji grada, pored kanala 
Bar Jusuf.</s>

<s>Izvori</s>

<s>Vanjske veze</s>

<s>Službene stranice 
 Banī Suwayf, governorate, Egypt (na portalu Encyclopædia Britannica)</s>

<s>Administrativna podjela Egipta</s>

